રાત વીતી ગઈ ! સુરજે પોતાના ઉજાસથી નગરને ભરી દીધું, હવેલીના નોકર ચાકર ઉઠ્યા, જુવે છે તો તિજોરી તૂટેલી, કબાટ ખુલા ને વાસણ પણ ન મળે !! નોકર ચાકર આ જોઈને હેબતાઈ ગયા, ચોકીદારને બોલાવ્યો. ચોકીદાર તો આ જોઈને ડધાઈ જ ગયો, શેઠને ઉઠાડ્યા. શેઠે આવીને આ બધું જોયું !! એમણે બધાને પૂછયું, કિલવો ક્યાં ? હવેલીમાં દોડાદોડ થવા માંડી. કિલવો ક્યાં ? કિલવો ક્યાં ? ની બૂમો પડવા માંડી, નોકરો સારીએ હવેલી જોઈ વળ્યાં. પણ કિલવો ક્યાંય દેખાતો નથી, ભાત ભાતની અટકળો થવા લાગી, કોઈ કહે, ‘કિલવાને પહેલાં ચોરોએ મારી નાખ્યો હશે; પછી ચોરી કરી હશે,’